Atenționările cod galben și cod portocaliu de ploi abundente și vânt puternic în centrul țării, în zona de nord-est, est și sud-est, dar și ninsori și viscol la munte au fost prelungite de meteorologi până la miezul nopții de duminică spre luni, însă numărul județelor afectate a fost redus, informează News.ro. Potrivit Administrației Naționale de Meteorologie, până duminică la ora 18.00 va fi în vigoare o atenționare cod galben privind intensificări ale vântului și ploi însemnate cantitativ în estul țării, dar și ninsori viscolite la munte.